**Projektas**

**PRIENŲ RAJONO SAVIVALDYBĖS TARYBA**

**SPRENDIMAS**

**DĖL PAVADINIMO GATVEI SUTEIKIMO IR**

**GATVIŲ GEOGRAFINIŲ CHARAKTERISTIKŲ PAKEITIMO**

2016 m. lapkričio 24 d. Nr. (1.3)-T1-287

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo”, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 6 ir 9 punktais, atsižvelgdama į Prienų seniūnijos 2016-10-18 raštą Nr. (1.9.)-S-347, Ašmintos seniūnijos 2016-10-18 raštą Nr. S-151, Jiezno seniūnijos 2016-11-10 raštą Nr. 1-157 ir Nemuno kilpų regioninio parko direkcijos 2016-11-09 raštą Nr. (7.2)-V3-123, Prienų rajono savivaldybės taryba n u s p r e n d ž i a:

1. Suteikti Ašmintos sen. Giniūnų k. gatvei pavadinimą – Mato Šalčiaus g. (1 priedas).

2. Pakeisti gatvių geografines charakteristikas pagal pridedamus planus:

2.1. Ašmintos sen. Bagrėno k. – Malūnininkų g. (2 priedas);

2.2. Išlaužo sen. Čiudiškių k. – Mato Šalčiaus g. (3 priedas);

2.3. Jiezno sen. Dukurnonių k. – Pievų g. (4 priedas);

2.4. Prienų m. – Volungių g. (5 priedas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras